પાકિસ્તાન સરકાર સ્પષ્ટ કરી દીધું છે કે આતંકી જૂથો સામે કાર્યવાહીમાં લશ્કર અને ઈન્ટેલિજન્સની કોઈ દખલગીરી થવી જોઈએ નહીં. અત્રે ઉલ્લેખનીય છે કે ઉરી આતંકી હુમલા બાદ ભારતે પાકિસ્તાનને રાજદ્વારી રીતે એકલું પાડી દેવાની કૂટનીતિ અપનાવી છે. ભારતને આ કૂટનીતિમાં ચોમેરથી સમર્થન મળી રહ્યું છે. ભારતની આ રણનીતિને પગલે સાર્કના આઠ સભ્ય રાષ્ટ્રોમાંથી પાંચ દેશે પાકિસ્તાનનો બહિષ્કાર કરીને સાર્કમાં હાજરી આપવા ઈન્કાર કરતાં સાર્કની બેઠક રદ કરવી પડી હતી.